הרב שמואל דוב ווייס

**מצות שופר** (#5)

אין קטיגור נעשה סניגור[[1]](#footnote-1)

**משנה** כו., **גמ'** שם [עד (ולא עד בכלל) ".. מאי משמע"]

**רש"י** שם [בפרט ד"ה כיון דלזכרון]

**תוס'** שם (ד"ה חוטא בל יתנאה)

**תוס' רי"ד** שם (ד"ה חוטא בל יתנאה)\*

**ריטב"א** שם (ד"ה שאין קטיגור)

**ריטב"א** לד. (ד"ה והנכון)\*

**יום תרועה** כו. (ד"ה רש"י כיון)\*

**טורי אבן** שם (ד"ה האי שופר)\*

**ויקרא** כ"ג:כ"ד, **במדבר** י':ט'-י'

**ספר המצות לרמב"ם** (מצות עשה קל"ז)\*

**אגרות הגרי"ד** הל' שופר (א:ב)\*\*\*

תוספות רי"ד מסכת ראש השנה דף כו עמוד א

חוטא בל יתנאה קאמרי' פי' ושופר נמי בל יתנאה הוא שהרי הוא מראה כחו וחכמתו בתקיעתו שהוא יודע לתוקעו יפה ובחזקה:

חידושי הריטב"א מסכת ראש השנה דף לד עמוד א

והנכון בזה דמדינא הרי יצאנו ידי חובת מצות שופר בתקיעות דמיושב ואין תקיעות שעל סדר ברכות באות לחובת מצות שופר אלא לחובת תפלה בצבור להעלות תפלה בתרועה כענין בתעניות שתוקעין על ז' ברכות דמי שענה כדי להעלות (תקיעה) [תפלה] בשופר.

יום תרועה מסכת ראש השנה דף כו עמוד א

רש"י כיון דלזכרון קא אתי כלפנים דמי שופר נמי אף על גב דלית ביה משום חוטא בל יקריב ולית בה משום חוטא בל יתגאה כיון דלזכרון קא אתי כבגדי כ"ג דלפנים דמי ע"כ. ולכאו' הוא תמוה דמשמע מדבריו דלכולהו שינויי הוה ק"ל משופר משום דלא חשיב לי' תקיעת שופר כקרבן וגם לא חשיב לי' הנאה מה שמתגאה בקול תקיעתו ומלשון הגמ' משמע בהדיא דלא פריך אלא אשינוייא בתרא דמחלק בין פנים לחוץ ופריך שופר נמי מבחוץ וצ"ל דרש"י נמי ה"ק שופר נמי מבחוץ הוא ר"ל ובחוץ לית בי' משום חוטא בל יקריב דהא מקריבי' נמי פרים בחוץ במוספי' וכ"ש דיכול לתקוע בקרן פרה וגם לית ביה משום חוטא בל יתגאה דהא כ"ג לובש בגדי זהב בחוץ אבל כיון דלזכרון קא אתי כבפנים דמי ואין קנ"ס אי משום חוטא בל יקריב ואי משום חוטא בל יתגאה וגבי שופר מתגאה בקול תקיעתו וגם חשיבי כקרבן:

טורי אבן מסכת ראש השנה דף כו עמוד א

והא שופר כיון דלזכרון אתי. נ"ל דהאי זכרון לאו זכרון דעקידת יצחק קאמר דהא קאמר בפ"ק (ד' ט"ז) למה תוקעין בשופר של איל לזכור עקידת יצחק מכלל דתקיעת שאר שופרות לאו משום ה"ט הוא אלא משום שיעלו זכרוניכם לטובה ובמה בשופר כדאמר התם וכל שופרו' קיימי לזכרון. אלא לזכרון דקאמר היינו כדכתיב ובמועדיכם ובראשי חדשיכם ותקעתם בחצוצרות וגו' והיו לכם לזכרון, והיינו דאמר בספ"ג דעירובין (דף מ) מהו להזכיר של ר"ח בר"ה או דילמא זכרון א' עולה לכאן ולכאן. ואפשר לומר כיון דבר"ה איכא ב' זכרונות של ר"ח ושל ר"ה דאיהו בכלל מועדיכ' הוסיף רחמנ' זכרון א' יותר משאר ר"ח ומועדו' שאינן אלא בחצוצרו' ובמקדש על הקרבן ובר"ה של שופר אפי' בגבולין והיינו זכרון של שופר, ולפ"ז א"צ למאי דפי' בפ"ק (דף ט"ז) אליבא דר"י דאמר התם אדם נידון בכל יום:

ספר המצוות לרמב"ם מצות עשה קלז

והמצוה הקל"ז היא שצונו לתקוע בשופר בעשירי מתשרי משנה זו ולקרא בכל ארצותינו דרור לעבדים ולצאת כל עבד עברי לחרות בלי פדיון ביום הזה כלומר העשירי מתשרי. והוא אמרו ית' (בהר ט) והעברת שופר תרועה בחדש השביעי בעשור לחדש ביום הכיפורים תעבירו שופר בכל ארצכם ואמר וקראתם דרור בארץ לכל יושביה. הנה התבאר (מתני' ר"ה כו ב) ששוה היובל לראש השנה לתקיעה ולברכות. וכבר התבארו משפטי תקיעות שופר בראש השנה במסכת ראש השנה (עמ"ע קע וש"נ). וידוע שהתקיעה הזאת ביובל אמנם היא לפרסם החרות ושהוא מין מן ההכרזה והוא אמרו וקראתם דרור. ואין ענינה ענין תקיעת ראש השנה כי היא זכרון לפני י"י (אמור כג) וזו להוציא את העבדים כמו שבארנו:

1. Any mekor with \* can be found below. Any mekor with \*\*\* can be found on the WhatsApp group. [↑](#footnote-ref-1)